**Külföldi Magyar Cserkészszövetség**

**New Brunswick, 2013. március 2.**

**Elnöki beszámoló a Közgyűlésnek**

**(2011. március – 2013. február)**

Tisztelt Közgyűlés! Kedves Cserkésztestvéreim!

Tizedszer van szerencsém a Közgyűlésnek beszámolni a KMCSSZ helyzetéről és elnöki munkámról. Az elmult 20 év alatt a világ és cserkészetünk nagy változásokon ment át. Sok pozitiv változáson és őszintén be kell vallani, hogy sok kevésbé hasznos változáson is.

**BEINDITÓ GONDOLAT**

Mint legtöbb Közgyűlési beszámolómat, ezt is egy átfogó gondolattal szeretném elkezdeni. Sík Sándor a cserkészet fénykorában mondta, hogy „Olyan ifjúságra vár a magyar társadalom, amely érzi hivatásának erejét, amelynek van hite és lendülete, és amely elébe is akar állni a magyarság óriási munkájának. Erre a feladatra csak az az ifjuság alkalmas, amelynek vannak meggyőződései, vannak elvei, és tudja, hogy van célja és értelme az életnek.” Mondása a mai napokban is helytálló. A KMCSSZ a nyugati ifjusággal foglalkozik, neveli és előkészíti az életre. Egy olyan életre, ahol személyes, családi, befogadó országának és nyugati magyarságunknak kihivásait, elvárásáit sikeresen kell megoldania.

**TARTALOM**

Miröl is lesz szó itt máma? Először beszámolnék szövetségünk általános helyzetéről mind belső, mind külső szemszögből. Utána megemlékeznék jubiláló egységeinkről, elhúnyt cserkésztestvéreinkről. Mint mindig, pár szóban szeretném ecsetelni anyagi helyzetünket. Befejezés elött azt, amit szavakban nehéz, képekben szeretném érzékeltetni – hogy milyen szétágázó, érdekes és hatékony munkát végzünk világszerte. Végül pedig egyes kimagaslóbb kihívásunkról fogok szólni, amelyek a következő éveinket fogják befolyásolni.

Utanám beszámolókat fogunk hallani Dömötör Gábortól és Szórád Gábortól. Az alelnöki és fötitkári beszámolók után pedig Vezetőtisztünk Szentkirályi Pál beszámolóját Vajtay István olvassa fel. Sajnos Pál nem lehet velünk ma, mert munkaadója egy management gyűlést hívott össze Németországban erre a hétvégére.

**HELYZETJELENTÉS –   
KERÜLETEINK, KÖRZETEINK és CSAPATAINK**

JÓHIREK ÉS AMI JÓL MEGY

Utolsó két évünket áttekintve több pozitiv hírünk van. Az általános létszámunk növekedett. A 2011-es évi jelentéseket összehasonlítottuk a 2001-esekkel. Most átlagban 33 cserkész van egy csapatban akkor 28 volt. Természetesen ezt a pozitiv változást az elkövetkező években folytatni szeretnénk. Eseményeinken, mind a SSCsParkban, mind Europában és Ausztráliában a résztvevők létszáma növekszik. Akadályversenyeinken a három cserkész korosztályt szépen feltöltjük, ami az előző években nem volt tipikus. Ezenfelül talán még fontosabb, hogy eseményeink, legyen az a Kodály hétvége, VK hétvégek, körzeti kirándulások és táborozások vagy akármi más, jobb és jobb tartalmi minőséget mutatnak az évek folyamán. Új közös fiú-lány próbarendszerünkhöz a cserkészkönyv készülőben van. A 12 részre osztott munka első változata Jablonkay Péter jóvoltából kész. Most már a szakmai lektorálás 50%-ánál tartunk és a nyelvi lektorálás is beindult. Cserkészeink nyelvkészségének megtartására sok irányú munkát végzünk, amelyről alelnökünk majd részletesebben beszámol. Hogy azonban átfogó képünk legyen, érdemes itt megemlíteni, , helyenként lehet javulást észrevenni, de semmiképpen sem lehet visszaesést észlelni a nyelvkészség terén. Igyekszünk csapataink munkáját hatékonyabbá tenni. Ennek érdekében az utolsó hónapokban elkészült és jóvá lett hagyva a Felnöttcserkész Működési Szabályzat, amely remélhetőleg felnöttcserkész munkánk irányát jobban meghatározya és serkentő hatással lesz fncs. munkánkra. A napokban adjuk ki a Gyermekbántalmazás Irányelveinket. Megnyugodással mondhatom, hogy az utóbbi években ilyen esetek a nyugati magyar cserkészetben nem voltak. De mi azt valljuk, hogy jobb felkészülni és biztosítani, hogy ílyen szomorú eset sohasem történjen. Csapatalapítási munkánk is jól halad. Az utolsó két évben két csapatot igazoltunk le, egyet Torontoban és egyet Brüsselben. Ezenfelül az adelaidi csapatot újra igazoltuk, miután meggyöződtünk, hogy a csapat életképes és megint elfogadható munkát végez. Csapatalapítás a következő helyeken folyik: Woking, Anglia, Wallingford, CT, Sarasota, FL, Portland, OR és Las Vegas, NV. Érdeklődés is több helyről érkezett, mint például Atlanta, North Carolina, Seattle, Windsor, ON, Detroit, Nürnberg, Jönköping, és Miláno. Csapatalapítási VT-ünk Marshall Tamás minden érdeklödőnek igyekszik segiteni. Végül meg kell említenem, hogy örömünkre több és több körzet, esetenként csapatok is tartanak vezetői továbbképző hétévégeket. Cserkészvezetőinknek fontos, hogy a VK táborok után egy pár évvel új ötletekkel és új lelkesedéssel végezzék munkájukat.

AMI MÉG JOBBAN IS MEHETNE

Ugyanakkor van ami azért jobban is mehetne. Öt ilyen megfigyelést szeretnék most megosztani. Bár körzeteink és kerületeink nagy igyekezettel és mondhatom sok esetben sikeresen megbirkóznak sajátos kihívásaikkal, mégis el kell mondanom hogy minőségi egyenlőség az egységek között még nincs. Igy igyekezni kell a központtal karöltve a kerületek, körzetek tapasztalatait átbeszélni, már betervezett eseményeiket jobban megismerni és ezek minőségét tovább emelni, ameddig majd minden kerület és körzet hasonló magas szinvonalon végzi munkáját. Továbbra elgondolkoztató, hogy miért van olyan csapat, ahol két hetente vagy ritkábban vannak foglalkozások. Jó lenne, ha mindenhol hetente lennének összejövetelek. Csapataink egy része nem tart csapattábort vagy csak 2-3 napos táborozásokat. Vissza kellene térnünk a minimum egy hetes táborozásokra. A cserkész év koronáját, a nyári csapattábor lehetőségét, örömét adjuk meg minden cserkészünknek. Örömmel láttuk az évi jelentések tanulmányozásánál, hogy több és több csapat megtartja az évi egyszeri vezetői felelösség előadást, azaz megbeszélést. Azonban ennek is 100%-osnak kellene lennie. Amint a beszámolókból meg fogjuk hallani az elkövetkező években több és több kihívásunk és lehetőségünk lesz. Ehhez kell feladat és felelősség vállalás. Gondunk, hogy sokan a VK után nem vállalnak a csapatoknál v. a körzeteknél v. a kerületeknél felelősséget. Ezzel is kell foglalkozni. Utolsó meglátásom talán nem Közgyűlésre való. de minthogy itt ma több kerület, körzet és csapat vezetője van jelen, fontos megemlitenni. Cserkészetünk egyik kincse a Sík Sándor Cserkészpark. New York állama évről évre több megkötéssel enged csak táborozásokat. Ehhez az egyik kulcs-nyomtatvány az EŰ formák. Sajnos a múlt évi VK-n a formák 1/3-a hibás volt. Ezen idén és a jövőben javitani kell.

**HELYZETJELENTÉS - és a Kárpát-medence?**

Fordítsuk tekintetünket a cserkész külvilágra. Szoros a kapcsolatunk a testvérszövetségeinkkel a MCSSZForumon keresztül. Azonban be kell vallani, hogy közös ügyeink, mondjuk úgy, hogy a magyar cserkészet egyesítése elméleti és gyakorlati szinten, lassan halad. Átlagon felüli kapcsolataink a határontúli szövetségekkel van. Különösen hasznosnak vált a már több éve futtatott ösztöndij programunk, ahol minden határontúli szövetség egy vezetőt küldhet a nyárra az USA-ba. Részt vesznek az iskolatáboron, ahol szolgálnak, részt vesznek a VK-n, ahol kiképzést kapnak és, nem utolsó sorban, látnak valamit a nyugati magyarság mindennapjaiból és az amerikai életből is. Legnagyobb kihívásunk az Összmagyar Cserkész Stratégia hatékony kivitelezése. Erről és hogy miként fogjuk a testvérszövetségeinket ebben támogatni, majd fötitkárunk fog beszámolójában többet elmondani. A magyar kormánnyal szoros, pozitiv kapcsolatunk van. Több, a nemzetünkkel kapcsolatos kérdésben kikérik véleményünket. Ugyanakkor továbbra is tiszteletben tartják politikamentességünket.

**ÉVFORDULÓK**

Most emlékezünk meg azokról a csapatokról amelye 2012-ben és 2013-ban jubilálnak.

* 65 éves (1947-8)
  + első VK tábor Németországban, Passau-Waldwerke
  + 30. sz. Körösi Csoma Sándor cscs., Sydney, NSW, Ausztrália
* 60 éves (1952-3)
  + 5. sz. Bornemissza Gergely cscs., New Brunswick, NJ, USA
  + 20. sz. Árpád vezér, Toronto, ON, Kanada
  + 22. sz. Bessenyei György cscs., Cleveland, OH, USA
  + 23. sz. Szt. László cscs., Montreal, Qc, Kanada
  + 34. sz. Zrinyi Ilona lcscs., Cleveland, OH, USA
  + 37. sz. Szt. Margit lcscs., Montreal, Qc, Kanada
* 55 éves (1957-8)
  + 33. sz. Szilágyi Erzsébet lcscs., Cleveland, OH, USA
  + 41. sz. Lorántffy Zsuzsanna lcscs., New Brunswick, NJ, USA
* 50 éves (1962-3)
  + 17. sz. Könyves Kálmán vcscs., Hollywood, CA, USA
  + 54. sz. Hunor és Magor cscs., Melbourne, VIC, Ausztrália
  + 59. sz. Erzsébet királyné lcscs., Hamilton, ON, Kanada
* 40 éves (1972-3)
  + 19. sz. Hunyadi Mátyás vcscs., Chicago, IL, USA
  + 80. sz. Árpád vcscs., Linz, Ausztria
  + 81. sz. Dobó István vcscs., Stuttgart, Németország
* 30 éves (1982-3)
  + 85. sz. Kodály Zoltán vcscs., Bern, Svajc
* 20 éves (1992-3)
  + 79. sz. Kozma György vcscs., Innsbruck, Ausztria
* 10 éves (2002-3)
  + 2. sz. Bodnár Gábor vcscs., Boston, MA, USA
  + 13. sz. Szondy György vcscs., Sao Paulo, Brazilia (újraalakulás, névcsere)

Mindenkinek szívböl gratulálunk és kivánjuk, hogy az elkövetkező években még hatékonyabban szolgálják a nyugati magyar ifjúságot.

**HALOTTAINK**

Szomorú szivvel emlékezek meg az utolsó két évben elhunyt cserkésztestvéreinkről és támogatoinkról.

András Imre SJ cst., Bécs

Avvakumovits Erzsébet cst., San Francisco

Avvakumovits Ottó cscst., San Francisco

Balla Lajos támogató, Washington, DC

Baltay Aladár cserkészszülő, Los Angeles

id. Baránski Katalin cst., Buffalo

id. Baráth Judith cst., New York

Dr. Bárdos Tamás Nagytanács tag, Buffalo

Berger Ildikó fncs., Washington, DC

báró Bessenyey Ferenc Nagytanács tag, NY

Boros Béla cserkészszülő, Budapest

Butty Ferenc Nagytanács tag, Hamilton

dr. Chászár Ede cscst., State College, PA

Csicsery-Rónay István cserkészszülő, Budapest

Dolesch László fncs., Cleveland

Faith Ferenc cscst., Melbourne

Herédi István cscst., Montreal

Jámbor Gabriella cst., Passaic

Kapuvári Cecilia, cserkészszülő, Toronto

Károly László cst., Passaic

Kis A. Ferenc cst., Cleveland

Lovrics Andrásné cserkészszülő, Toronto

Miskolczy Kálmán Sch. P., Szeged

Nyirjesy István cst., Washington, DC

Palotay Csaba fncs., Los Angeles

Dr. Papp Gábor cst., Cleveland, OH

Polgár Elza cscst., Melbourne

Pusztai László fncs., Hamilton

Salopek Hans cserkészszülő, New Brunswick

Sisa István cserkészszülő, Huddleston, VA

Skinta István OSBM cst., New Brunswick

Sütő István cst., Budapest

Szabadics Rudolf cserkészszülő, Caracas

Szabóné Magdaléna fncs., Frankfurt

Sztáray Zoltán cst., Portland

Tauszné Radványi Zsuzsa st., Toronto

Msgr. Valentiny Géza cst., Bécs

v. Végvári Vazul OFM cscst., Esztergom

Álljunk fel és egy perces néma tisztelgéssel emlékezünk elhunytainkra. Köszönöm szépen foglaljuk el helyünket.

**ANYAGIAK**

Anyagi helyzetünkről röviden beszámolok. A hivatalos anyagi beszámoló később lesz, itt inkább minőségi rálátást szeretnék adni.Továbbra is általános kiadásainkat (főleg iroda, adminisztráció) igyekszünk csökkenteni, bár a spórolási lehetőségek határát már nagyjából elértük.Az utolsó két évben kiadásaink stabilak voltak. Bevételünk bár nem nőtt, szintén stabil volt. Minden központi kiadást megfontolunk és többször átrágunk.

Az utolsó két évben kisebb pozitiv végösszeggel végeztünk, és az előző két évben is kisebb többletünk volt. Nagyobb változások az utolsó két évben, hogy a VL-t részben elektronikusan adtuk ki és a naptár példányszámát folyamatosan csökkentjük. Igy nyomtatási kiadásaink kisebbek.

Anyagi kilátásaink a következő két évre reménykeltőek. Különösen két tényező pozitiv: Sokan adakoznak kisebb-nagyobb összegeket a Cserkészalapunknak, ezzel biztositva hosszú távlatú anyagi biztonságunkat. Ezenfelül a BGA által kiírt cserkész pályázatok lehetővé fogják tenni egyes aktivitásokat mint a csapatalapítást és a vezetői csereakciót magasabb aktivitás-szintre vinni.

A Magyar Cserkész Alap, amely célja a KMCSSZ anyagi jövőjét biztosítani, hat éve működik.

A célba vett minimum anyagi fedezet 135%-át már befektettük. Több cél-adomány érkezett, amellyel egyes (főleg Cserkészparkkal kapcsolatos karbantartási és felújitási) feladatot el tudtunk végezni. Ugy tűni,k adományokból és a központi Cserkészbál bevételéből sikerül idén új segédtiszti barakot épiteni. Jól haladunk vezetői csereakció célunk felé(főleg VK-ra), hogy nagyobb összeget összegyűjtsünk. Az idei ausztrál és dél-amerikai VK tábor csere vezetőit ebből tudtuk támogatni. Az Alap tanácsa pedig befektetéseink hatékonyságát vizsgálja most.

**2012 KÉPEKBEN**

Most pedig képekben szeretném bemutatni egy év (2012) eseményeit. Lássuk hogy négy földrészen működő szövetségünk mivel foglalkozott az elmult évben.

**KIH**í**VÁSAINK és GONDJAINK**

Négy kihivást szeretnék kiemelni beszámolóm végén. Elsősorban, a Összmagyar cserkész stratégia kivitelezése. Itt a három főcél a létszámunk növelése, új csapatok beindítása és a szükséges felújitásokat elvégezni, mint a cserkészkönyv. Nagy kihívás, nagy munka, de nagy eredményeket igér részünkre. Másodsorban, a már magas minőségi munkánk fenntartása. Továbbra is legyenek eseményeink és rendezvényeink minőségiek. Cserkészeink nyelvkészsége maradjon erős. Tudjunk megbírkózni az erkölcsi kihívásokkal és a külső világ csábításainak ellenállni. Harmadsorban, a fentiekhez sok vezető ideje, energiája kell majd. Igy a felelősség vállalás serkentése fontos lesz. Utolsósorban, a felső vezetőség utódlásának beindítása: Itt az ideje a következő generációt a legfelső vezetői poziciókba beépiteni.

**ZÁRÓ GONDOLAT**

Záro gondolatként Teleki Pálhoz fordulok. Ő mondta, hogy “Mindenkinek a maga helyén vannak kötelességei és bármilyen kicsinyek legyenek azok, fontos, hogy jól végezzük öket.”

Közös munkánkkal kihivásainkat, céljainkat sikeresen el tudjuk érni. De ehhez sokak összetett akaratára, munkájára lesz szükség.

Végső gondolaként: Röviden, értékeld amit csinálsz mert **JÓ MUNKÁT VÉGZEL.** **KÖSZÖNJÜK.** Isten áldjon meg mindannyiunkat ennek a nehéz munkának a további sikeres elvégzéséhéz. Köszönöm szépen figyelmüket, most átadnám a szót alelnökünknek, Dömötör Gábornak.

* ÉS MOST
  + ALENÖKÜNK BESZÁMOLÓJA
  + Utána
  + FŐTITKÁRUNK BESZÁMOLÓJA
  + És
  + VEZETŐTISZTÜNK BESZÁMOLÓJA
  + ESZÁMOLÓJA