**Külföldi Magyar Cserkészszövetség New Brunswick, 2013. március 2.**

**Vezetőképző Vezetőtiszt – Jelentés a Közgyűlésnek**

**(2011. április – 2013. február)**

2011 augusztusában vettem át Szentkirályi Páltól a Vezetőképző Vezetőtiszti beosztásomat. Márciusban lettem kinevezve ugyan, de mivel a 34-esek parancsnoka voltam még akkor, nem mertem mindkét feladatot egyszerre vállalni. Megegyeztünk Pállal, hogy ő lerendezi a VK táborokat augusztusig. Meg is tette a szokásos készséges jó munkájával. Majd a központi VK tábor zárásánál, zuhogó esőben, székre állva (hogy lássanak mert zsúfolásig voltunk az ŐV pavilon alatt, ahol megtartottuk a szertartást) átvettem a szolgálatot. Pállal azóta szorosan együtt dolgozunk és hálás vagyok neki érte.

Az elmúlt két évben amellett, hogy megtartottuk a szokásos vezetőképző táborainkat, több érdekes újítást is eszközöltünk. A központ és az I., II. és IV. kerületek szervezésében a következő létszámokkal és táborparancsnokok vezetésével:

**2011**

\* Az amúgy időt sporoló és általában működő adatbázisunk, beszámolóm készitése ideje alatt, pont a 2011-es adatokat nem akarta szolgáltatni, így nem tudom jobban lebontani úgy mint a 2012-es és 2013-as évek adatait.

|  |  |  |  |  |  |
| --- | --- | --- | --- | --- | --- |
| Földrész | Vezetőképző tábor | Tábor ideje | Táborparancsnok | Jelölt\* | Kiképzők\* |
|  |  |  |  |  |  |
| Európa | (Kastl-Mennesberg) |  |  |  |  |
| 71/A sz. | Cserkész segédtisztképző tábor | júl. 27- aug. 7 | Arató László | 10 | 6 |
| 83/A sz. | Fiú őrsvezetőképző tábor | júl. 27- aug. 7 | Szíjártó Ádám | 18 | 5 |
| 83/B sz. | Leány őrsvezetőképző tábor | júl. 27- aug. 7 | Solymosi Kati | 18 | 4 |
| 47/A sz. | Kiscserkész őrsvezetőképző tábor | júl. 27- aug. 7 | Maitz Eszter | 12 | 5 |
|  | Cserkész mintatábor | júl. 27- aug. 7 | Mallát Melina | 17 | 23 |
|  | Kiscserkész tanyázás | júl. 27- aug. 7 | McGinn Erika | 27 | 8 |
|  |  |  | **Összesen** | **102** | **51** |
|  |  |  |  |  |  |
| Északamerika | (Fillmore) |  |  |  |  |
| 71/B sz. | Cserkész segédtisztképző tábor | augusztus 4 – 14 | ifj. Vajtay István | 24 | 8 |
| 31 sz. | Kiscserkész segédtisztképző tábor | augusztus 4 – 14 | Globits Zsuzsa | 6 | 7 |
| 83/C sz. | Fiú és leány őrsvezetőképző tábor | augusztus 4 – 14 | Szentkirályi Endre | 24 | 16 |
| 47/B sz. | Kiscserkész őrsvezetőképző tábor | augusztus 4 – 14 | Marshall Tamás | 33 | 9 |
| 10. sz. | Dobó tábor | augusztus 4 – 14 | Pándi Árpád | 37 | 7 |
|  | Cserkész mintatábor | augusztus 4 – 14 | Marshall László | 32 | 14 |
|  | Kiscserkész mintatábor | augusztus 4 – 14 | Kovács Erika | 19 | 6 |
|  |  |  | **Összesen** | **175** | **67** |

Továbbra is folytattuk a kiképző és jelölt cseréket mind a KMCSSZ kerületei között, mind a többi magyar cserkészszövetséggel.

Hivatalosítottuk viszont az elcsatolt területű testvérszövetségek iránt az idáig személyes ismeretségekre alapozott meghívásokat. Ugyanis az évek során Endrével rendszeresen kihívtunk egy-egy személyt a családunkhoz a nyárra. Célunk az volt elszősorban, hogy emeljük a családon belül a magyar nyelv használatának színvonalát azáltal, hogy közöttünk van egy magyar anyanyelvű és hogy a clevelandi csapatoknak a csapattáborán vegyen részt a vendégünk ugyanebből az okból. Ezt követve, hamár kihozattuk őket, akkor elküldtük őket a Nyári Magyar Iskolatáborba és a VK-ra is szolgálni. Egy-két alkalommal előfordult az, hogy csak utólag tudta meg a testvérszövetség vezetősége, hogy a KMCSSZ-ben végezte el valamelyik vendégünk a VK tábort és ezt kifogásolták. Ezt nem rossz szándékból tettük, csak elkerülte a figyelmünket. Azért, hogy ez ne történjen meg újra, hivatalos pályázatot indítottunk három éve az elcsatolt területi testvérszövetségek felé. Először 2 cserkészt fogadtunk el a pályázókból, majd 2012-ben négyet. Általában a mi családunk vállalta a nyári költségeiket és a repjegyeikre szereztünk támogatókat, illetve a Nyári Magyar Iskolatábor is fizetett egy-egy repjegyet. 2012 nyarán viszont szinte nem is láttuk a négy vendéget, mert más városokba áthívták őket az újjonnan szerzett cserkészbarátaik (New Brunswick, Washington DC, Chicago). A 2013-as nyárra is már megvannak a pályázat nyertesek. Akik szívesen látnának a városaikban ilyen vendéget, jelentkezzenek!

Központi VK

A testvérszövetségektől részt vettek:

Tanczár Gergely\* jelölt   Beregszász

Pásztor Benedek kiképző MO  
 Orosz Adel öv       MO  
 Nagy Gergely jelölt   MO  
\*Gergely volt csak pályázat nyertes. A másik nyertes nem kapott vízumot. A többi MO-ról érkezett más segítsége által került ide.

Córdova Carlos           st.       jelölt         Venezuela  
Kovássy Imre             st.       jelölt        Melbourne, Ausztrália  
Lajtaváryné Zsuzsi st.       st. kiképző Argentina

Az ŐV Táborparancsnok egy figyelmeztető megjegyzése: „Az őrsvezetőn múlik a jó őrs, akármilyen csapatban van. Aggasztó viszont, hogy egyre több csapat olyanokat küld ŐV táborba, akik kiscserkész őrsöket fognak kapni. Figyelmen kívül hagyják a helyi vezetők a szakképzés fontosságát.”

Európai VK

Bátkai  Morgan cs.      LÖV jelölt   Washington  
Bátkai  Bottyán s.     minta   résztvevő       Washington  
Zaha    Paula   öv.       tanya   vezető   Dél-Amerika  
Solomon Noémi   vendég   minta résztvevő Románia  
Jeffrey Teréz   öv tanya   vezető   Dél-Amerika

Az őv tábor parancsnok kiértékeléséből: „Több hónappal a tábor után olyan visszajelzéseket kaptam a tagoktól, hogy ez a tábor pozitív módon megváltoztatta a hozzáállásukat a cserkészethez, és bizonyos formában az életvitelküket is. Ilyen jellegű pozitív reflexiók természetesen sokat jelentenek (vezetőim számára és számomra is), mivel azt mutatja, hogy a munkánknak haszna van, amire büszkék lehetünk.” Két megállapítását viszont visszhangként halljuk gyakran más kerületekben is: nincs elég segítség az előtáborban, azaz a tábor felépítésénél és a jelentkezés a táborokra pontatlan, illetve van olyan csapat ahol nehezen megy.

A kcs. tanyázásnak parancsnokának egy észrevétele ami csak megerősíti a rendszerünket: „Néhány éve én is azért álltam ki, hogy az ÖV táborok korhatárát emeljük fel. Úgy láttam, hogy a fiatalabb vezetök túl éretlenek felelösséget vállalni. Mostanra erről megváltozott a véleményem. Szerintem az az ideális, ha az örsvezetök mégis inkább 14-15 évesek, és mellettük szorosan együtt dolgozik egy segédtiszt. Ha a vezetök idösebbek, akkor nem is olyan értékes kihívás egy örsöt vezetni, és nem is akarják magukat egy segédtiszt alá rendelni.”

Kárpát-medence

A Kárpátalján tervezett segédtisztképző tábor, amit Szórád Gábor vezetett volna, le lett fújva mert nem volt elég jelentkező.

**2012**

|  |  |  |  |  |  |
| --- | --- | --- | --- | --- | --- |
| Európa | (Kastl-Mennesberg) |  | táborparancsnok | Jelöltek | Kiképzők |
| 66. A sz. | Cserkésztisztképző tábor (KIVÉTELES) | júl. 14 - 22 | Lendvai-Lintner Imre | 15/5 | 5/2 |
|  |  |  |  |  |  |
| Észak-Amerika | (Fillmore) |  | táborparancsnok |  |  |
| 65. sz. | Cserkésztisztképző tábor | aug. 2 – 12 | Lendvai-Lintner Imre | 14/5 | 6/0 |
| 71/B sz. | Cserkész segédtisztképző tábor | aug. 2 – 12 | ifj. Vajtay István | 23/2 | 7/1 |
| 31. sz. | Kiscserkész segédtisztképző tábor | aug. 2 – 12 | Globits Zsuzsa | 6/3 | 4/0 |
| 84/C sz. | Fiú és leány őrsvezetőképző tábor | aug. 2 – 12 | Szentkirályi Endre | 33/0 | 18/1 |
| 47/B sz. | Kiscserkész őrsvezetőképző tábor | aug. 2 – 12 | Marshall Tamás | 16/0 | 5/0 |
| 10. sz. | Dobó tábor | aug. 2 – 12 | Tőkés István | 23/0 | 8/0 |
|  | Cserkész mintatábor | aug. 2 – 12 | Györky Judit | 33/0 | 18/0 |
|  | Kiscserkész mintatábor | aug. 2 – 12 | Slattery Kriszta | 28/0 | 11/1 |
|  |  |  | **Összesen** | **176** | **77** |

Központi VK

A testvérszövetségekből VK-n résztvevők:

Vajányi Orsi\* őv. kcsst. Jelölt SZMCS

Bíró Ildikó st. tiszti Jelölt RMCSSZ

Spisák Ádám kcsst. Jelölt SZMCS

Illosvay Attila st. ŐV. Kiképző KáMCSSZ

\*Magán úton jött. A többi mind KMCSSZ pályázat nyertes.

A Corvina tábort 2 éve hirdetjük, de kevés a jelölt és ezért nem tudjuk megtartani. 2013-ban nem hirdettük meg a tábort. Három új táborparancsnok volt, akik mind beváltak, illetve kettő közülük vállalta az idei parancsnokságot is. Idén volt először a Nádasház épitése óta, hogy a barakk teljesen megtelt, azaz maximális létszámú volt a tábor. Sajnos, azt tapasztaltuk, hogy a maximalis letszám túl sok arra a barakkra. Ezenkívül az óvodás korosztályt is beengedtünk, hogy a táborban levő kiképző szülőkön segítsünk. Ezen is kell változtatnunk.

Európa

## Egy kivételes tiszti tábort szerveztünk az európai kerületnek. Egy idézet a táborparancsnok, Lendvai-Lintner Imre kiértékeléséből, hogy miért is lett ez a tábor megtartva: „Az első kerület hatékony működéséhez a kerületi parancsnok mellé egy erős segitőtörzsre van szükség. Jablonkay Péter ezt felismerve kért a központtól engedélyt, hogy egy tisztképzőtábort hirdessünk meg, amelyen olyan 35 éven felüli családos jelöltek vehetnének részt, akiknek nem volt alkalma korábban Fillmore-ba eljutni. Több egyén is már jelezte Péternek, hogy élnének ezzel a lehetőséggel ha megvalósulna. Majd egy pár szó arról, hogyan sikerült a tábor: „Dicséretre méltó szempontok: a jelöltek pozitív hozzáállása és a jó tábori hangulat, a kiképzők megszokott szaktudása, rutinszerűsége és példaadása, a gyakorlati szolgálatok megfelelősége, valamint az is visszatükröződött a jelöltektől, hogy jó úton járunk a tisztitábor tartalmi és pedagógiai irányzatával.” Mindezek ellenére, továbbra is azt szeretnénk, ha a központi tiszti táborba mennének a jelöltek. Ott van az, ahol minden kerületből részt vesznek a táborban és fontos szövetségünknek, hogy egymást megismerjék a vezetők.

Kárpát-medence

A Kárpátalján tervezett segédtisztképző tábor, amit Szórád Gábor vezetett volna, le lett fújva szervezési hiányosságok miatt.

**2013**

|  |  |  |  |  |  |
| --- | --- | --- | --- | --- | --- |
| Földrész | Vezetőképző tábor | Tábor ideje | Táborparancsnok | Jelölt | Kiképző |
| Dél-Amerika | (Buenos Aires) |  |  |  |  |
| 73/A. | Cserkész segédtisztképző tábor | január 4-13 | Szentkirályi Pál | 23/8 | 10/5 |
| 85/A sz. | Cserkész őrsvezetőképző tábor | január 3-12 | Tóth Eszter | 17/2 | 8/3 |
|  | Kcs./ Cserkész mintatábor | január 5-11 | Zombori Andrea | 13 kcs.,  10 cs. | 11/0 |
|  |  |  | **Összesen** | **63** | **29** |
|  |  |  |  |  |  |
| Ausztrália | (Melbourne) |  |  |  |  |
| 85/B sz. | Cserkész őrsvezetőképző tábor | január 4– 13 | Kovássy Harkay Éva | 10/0 | 8/1 |
|  | Kcs./Cserkész mintatábor  (Melbourne-i Csapattábor) | január 6-9 (?) január 4-13 | Kocsis Márta Kovássy András | 10 kcs.,  5 cs. | 4/0 |
|  |  |  | **Összesen** | **25** | **12** |

Dél-Amerika

A déli félteken a létszámok csökkenése miatt idén összevontuk az ausztrál és a dél-amerikai segédtisztit. Roppant nagy feladat volt összehozni a tábort, többek között: a központi st-i munkatervet összehangolni a dél-amerikaival, az ausztrál jelölteknek anyagi támogatást biztosítani, a több kerületből érkező kiképzők feladatait kiosztani, valamint a felszerelést biztosítani 3 tábor részére. Ezt mind erős csapatmunkával végezték, illetve arattak sikert a következők: Lomniczy Mátyás, Demes Feri és Sanyi, Tóth Eszti és Szentkirályi Pál voltak a magja a csapatnak, de minden vezető 100%-osan beleadta magát, hogy a jelölteknek a legjobb tábort nyújtsák. Még nem érkeztek be a hivatalos kiértékelések, de meginterjúoltam személyesen 5 kiképző/ táborparancsnokot. Mind-mind azt mondták, hogy elvárásaikon felül sikerültek a táborok. Kitűnően összehangolódtak a szinte minden kerületből résztvevő kiképző gárdák. Sajnos, a nyelvkészség továbbra gyengül és ezért befogadtak az őv táborba úgy nevezett „hallgatókat” is, akik nem beszélnek egyáltalán magyarul. Ők minden előadáson és programon részt vettek, csak a kiképzési gyakorlaton nem. A hallgatók nem kaptak képesítést. Ezt kerülni fogjuk a jövőben.

Ausztrália

Személyesen elmentem erre a VK táborra és valódi magyar végvárra találtam. A fennmaradásért hősien küzdő cserkésztestvéreket ismertem meg. Kevesen vannak, de eltökéltek, hogy a cserkészetet nem hagyják elveszni. A tagok természetesen és zokszó nélkül élték meg a tábori rendet és az építkezést. Ismerték a tábori felszerelésüket, ami rendben volt tárolva a táborhelyen és tudták mi a feladatuk. Több dolog volt érdekes vagy szokatlan számomra, de az volt talán a legnehezebb, hogy nem lehetett még egyetlenegy gyertyát sem meggyújtani. Mivel rettentő nagy szárazság van, teljes tűztilalom volt végig a táborban, kivéve az utolsó estén, amikor az avatás történt. A táborparancsnok ellátogatott a helyi tűzoltósághoz, hogy engedélyt kérjen a vezetők avatására. A portyázókat nem lehetett ösvényekre küldeni, mert ha kitör egy tűz, nem lehet a tagok után autóval menni és így az útmentén kellett portyázzanak. Ezenkívül a tábori menetrend is fordítva bonyolodott, mert a minta tábor az ŐV tábor első felén volt jelen, mivel a vezetők így értek rá, és nem a második felén. Ez azt jelentette, hogy a kiképzés gyakorlatokat előre kellett hozni, mielőtt megtörtént volna a szükséges képzés. Az átfogó nyelvi készség hiánya is nehezítette a kiképzők munkáját. Például nem ismerték a kerettörténetet (PUF), mert nem olvasták el a könyvet. Mindemellett óriási élmény volt mindenki részére a tábor és a tagoknak sikerült átadni a lényeget.

|  |  |  |  |
| --- | --- | --- | --- |
| **Európa** | (Kastl-Mennesberg) |  |  |
| 73/B sz. | Cserkész segédtisztképző tábor | július 29 – aug. 10 | Arató László |
| 85/C sz. | Fiú őrsvezetőképző tábor | augusztus 1 - 10 | Szíjártó Ádám |
| 85/D sz. | Leány őrsvezetőképző tábor | augusztus 1 - 10 |  |
| 49/ A sz. | Kiscserkész őrsvezetőképző tábor | augusztus 1 - 10 | Maitz Eszter |
|  | Cserkész mintatábor | augusztus 1 - 10 | Szakáts Juli |
|  | Kiscserkész tanyázás | augusztus 1 - 10 | Földes Fruzsi |

|  |  |  |  |
| --- | --- | --- | --- |
| **Észak-Amerika** | (Fillmore) |  |  |
| 67. sz. | Cserkésztisztképző tábor | augusztus 1 – 11 | Lendvai-Lintner Imre |
| 73/C sz. | Cserkész segédtisztképző tábor | augusztus 1 – 11 | Ifj. Vajtay István |
| 33 sz. | Kiscserkész segédtisztképző tábor | augusztus 1 – 11 | Globits Zsuzsa |
| 85/E sz. | Fiú és leány őrsvezetőképző tábor | augusztus 1 – 11 | Szentkirályi Endre |
| 49/B sz. | Kiscserkész őrsvezetőképző tábor | augusztus 1 – 11 | Szentkirályi Pál |
| 12. sz. | Dobó tábor | augusztus 1 – 11 | Tőkés István |
|  | Cserkész mintatábor | augusztus 1 – 11 | Györky Judit |
|  | Kiscserkész mintatábor | augusztus 1 – 11 | Kelemen Ildikó |

Kárpát-medence

Paláston július 15-25 lesz segédtisztképző tábor, amit Szórád Gábor vezet majd. 10 kiképző lesz amelyek között minden testvérszövetség képviselve lesz. 31 jelölt lesz: 8 erdélyi, 14 felvidéki, 7 vajdasági, 2 kárpátaljai. Tartanak egy előhétvégét április 12-14 amelynek a célja a hivatástisztázás és előkészités.

**Összesítés**

A táborok létszáma és felkészültsége majdnem minden esetben kielégítő volt. Összesítve, a következő felosztásban szereztek vezetői képesítést jelöltjeink:

|  |  |  |  |  |  |
| --- | --- | --- | --- | --- | --- |
|  | 2013-es  VKVT  jelentés  *(Jubi is volt)* | 2011-es VKVT jelentés  *(Jubi is volt)* | 2009-es VKVT jelentés | 2007-es VKVT jelentés  *(Jubi is volt)* | 2005-ös VKVT jelentés |
| Cserkésztiszt | 29 | 24 | 35 | 15 | 15 |
| Cserkész-segédtiszt | 80 | 44 | 34 | 46 | 65 |
| Kiscserkész-segédtiszt | 11 | 15 | 28 | 8 | 1 |
| Cserkész-őrsvezető  (fiú- és leány) | 120 | 101 | 64 | 82 | 74 |
| Kiscserkész-őrsvezető | 61 | 14 | 41 | 22 | 40 |
|  |  |  |  |  |  |
| *ÖSSZES KÉPESÍTÉS* | *301* | *198* | *202* | *173* | *195* |
|  |  |  |  |  |  |
| Corvina | - | - | - | - | - |
| Zrínyi | - | - | - | - | - |
| Dobó | 60 | 22 | 29 | - | 52 |
|  |  |  |  |  |  |
| *ÖSSZES KIKÉPZETT* | *361* | *220* | *231* | *173* | *247* |

A legnagyobb hiányunk marad továbbra az, hogy nem képeztünk ki elég kiscserkész őrsvezetőt és segédtisztet. Ugyanis, továbbra is több a kiscserkészek létszáma, mint a cserkész korosztály létszáma szinte minden csapatnál. Hogy ezt orvosoljuk, dolgozunk azon, hogy ahol másképpen nem lehet megoldani, ott tartunk 1-2 kcs napot a ŐV és ST táborainkban és szervezünk kcs vezetői továbbképzéseket (Ausztráliában és Dél-Amerikában.) A központi és európai VK-ra szeretnénk komolyabb toborzást rendezni úgy kiképzők, mint jelöltek számára. Szövetségünk egyik büszkesége a kiscserkész vezetőképzésünk. Más nemzetiségek szövetségeiknél nincs kiscserkész vezetői képzés és mi pedig magas szinten végezzük ezt a munkánkat.

A cserkészismereti vizsgák kiküldését és eredmény gyűjtését Lengyel Emi intézte, köszönöm a közreműködését. A múlt nyári központi VK-n tartottunk egy gyűlést, ahol a vizsgák felújítására kidolgoztunk egy menetrendet. Célja a felújításnak az, hogy tükrözze az új egyesített próbarendszerünket. Erről Szentkirályi Pál és Nádas Zsolt számolnak(tak) be. A magyarságismereti vizsgákat Dömötör Gábor bá intézte és továbbra is vállalja ennek rendezését, köszönöm az ő munkáját.

Cserkészszövetségünknek egyik létkérdése az egységes vezetőképzés, mivel csak ezen keresztül biztosítottuk a múltban, és biztosítjuk a jövőben, hogy cserkészeink nevelése azonos legyen világszerte. Ezért továbbra fogom szorgalmazni a jelölt és kiképző csereakciókat kerületeink és testvérszövetségeink között. Látható is a munkánk eredménye a 2013-as dél-amerikai VK-nál. Viszont, ha ilyen mértékű csereakciókat szervezünk, még nagyobb lendülettel kell gyűjtenünk pénzt erre a célra. Továbbra is használjuk a 2008-ban felállított ifj. Benedek László Vezetőképzés Csereakció Céladományt, ami a Magyar Cserkész Alap egyik céladománya. Célja a KMCSSZ kiképző vezetőinek és a segédtisztképző, illetve cserkésztisztképző jelölteknek a csereakciókban való részvételét biztosítani korlátolt adományokon, illetve ösztöndíjakon keresztül. Komolyan kell előre terveznünk, hogy mikor-hol tartunk VK táborokat. Ezt figyelembe véve egy 5 éves tervet hoztunk létre, hogy igyekezzünk kiküszöbölni a kerületek táborainak időpont ütközését, ami például idén is meg fog történni a központi és európai vk-nál. Lehet, hogy nem tudunk majd minden programunknak egyedi időpontot biztosítani, de előrelátással okosabban tudunk tervezni.

A VKVT feladatköre:

A vezetőképző vezetőtiszt a vezetőképző csapat parancsnoka, irányítja a Szövetség vezetőképzését. A vezetőképző táborokat engedélyezi és ellenőrzi, munkatervüket állandóan fejleszti. A táborok eredményeit nyilvántartja. A vezetői továbbképzésre javaslatokat tesz. Intéző bizottság és Végrehajtó bizottság tagja.

Részletesebb hatáskörök

* Központi VK
* Más kerületekben VK (EU VK megbízott, kerületi és körzeti pk-ok)
* Csereakciók
* Kárpát-medencei szövetségekkel kapcsolatok, csereakciók
* Cserkészismereti vizsgák (kiképzési vt segítsége, más is koordinálhatja)
* Adatok számontartása (adatbázisban)
* 1 sz. csapat
* Irányelvek meghatározása és végrehajtása
* Szakprogramok egyeztetése
* VK hétvégékre program vázlatok

Céljaim:

* Vezetői/ parancsnoki csereakciók folytatni, kibőviteni.

Ezzel kapcsolatban a 2013-as déli féltekei táborokban már hatásosan léptünk előre.

* VK hétvégekre programvázlatok

Ezzel még nem foglalkoztam.

* VK táborok anyagát a különböző kerületekben tovább egyeztetni.

Megkezdődött ŐV tábor szinten a 4 kerület tábori munkatervének és velejárójuk  
 egyeztetése.

* Személyesen elmenni mindegyik kerületbe, s részt venni a VK táborokon.

Az európai VK maradt még hátra.

* Tábori zárójelentések begyűjtésének javítása.

Ezzel még nem foglalkoztam.

* Cserkészismereti vizsgák átnézése, az új próbarendszerhez egyeztetve.

A terv folyamatban van.

* Tovább segíteni a csapatpk-nak a tábor jelentkezéseket időben beküldeni.

Ezzel még érdemlegesen nem foglalkoztam.

Pigniczky Eszti cscst.

Cleveland, OH